Πειραϊκό ντέρμπι

Το **Πειραϊκό ντέρμπι**, είναι η αθλητική αναμέτρηση ανάμεσα στον Εθνικό Πειραιώς και τον Ολυμπιακό Πειραιώς, σε όλα τα ομαδικά αθλήματα, αλλά κυρίως στο ποδόσφαιρο και την υδατοσφαίριση, δύο συλλόγους που εκπροσωπούν την πόλη του Πειραιά. Ο Εθνικός έχει ως ημερομηνία ίδρυσης την 21η Νοεμβρίου 1923 ενώ ο Ολυμπιακός την 10η Μαρτίου 1925.

Αν και η έννοια του ντέρμπι έχει σχεδόν εξαλειφθεί στο ποδόσφαιρο λόγω της απουσίας του Εθνικού από την Α' Εθνική, η αντιπαλότητα είναι ακόμα ζωντανή στην υδατοσφαίριση καθώς οι δύο πειραϊκοί σύλλογοι έχουν επιδείξει Ευρωπαϊκές επιτυχίες στην υδατοσφαίριση με τον Ολυμπιακό να μετρά οκτώ Ευρωπαϊκά κύπελλα σε επίπεδο ανδρών–γυναικών ενώ ο Εθνικός μετρά δύο κύπελλα σε επίπεδο γυναικών.

## Ίδρυση και πρώτα χρόνια
[αριστερά|μικρογραφία|168x168εσ|Ο [Νότης Καμπέρος, αξιωματικός του Πολεμικού Ναυτικού, ιδρυτικός μέλος και πρώτος αντιπρόεδρος του Ολυμπιακού.]]
Ο Εθνικός ήταν το σωματείο που ιδρύθηκε νωρίτερα. Ο Εθνικός ιδρύθηκε ως “Κεραυνός” με την αριθμό 1148/21-11-1923 απόφαση του Πρωτοδικείου Πειραιά και γράφτηκε στο βιβλίο σωματείων με αριθμό Β.Σ 277, την 21/11 του 1923. Ο Κεραυνός που στη συνέχεια άλλαξε όνομα σε Young Boys "ΤΙΤΑΝ" απορρόφησε στις  23/12/1924 τον Πειραϊκό Ποδοσφαιρικό Όμιλο και ονομάστηκε “Εθνικός Όμιλος Φιλάθλων Πειραιώς” και λίγο αργότερα “Εθνικός Όμιλος Φιλάθλων Πειραιώς-Φαλήρου”. Σύμφωνα με τον Λεωνίδα Ανδριανόπουλο, εκ των ιδρυτών του Ολυμπιακού, ο σημερινός Εθνικός πρωτοσυστάθηκε το έτος 1922. Σε συνέλευση μελών του Πειραϊκός Ποδοσφαιρικού Ομίλου το 1924, ο Χρ. Πέππας εκ των ιδρυτών του Εθνικού είχε προτείνει ως ονομασία την λέξη “Ολυμπιακός” κάτι που δεν εισακούστηκε. Στην συνέλευση ήταν παρών ο αξιωματικός του Ναυτικού Νότης Καμπέρος ο οποίος υιοθέτησε την ονομασία στην ίδρυση των «ερυθρόλευκων».

Ο Πειραϊκός Ποδοσφαιρικός Όμιλος ήταν μία από τις δύο ομάδες που διασπάστηκαν από τον Α.Π.Σ. Πειραιώς. Η άλλη ομάδα με την ονομασία “Όμιλος Φιλάθλων Πειραιώς” ήταν η ομάδα από την οποία προέκυψε ο Ολυμπιακός. Ο Ολυμπιακός υπήρχε με την ονομασία “Ολυμπιακός Αθλητικός και Ποδοσφαιρικός Σύλλογος Πειραιώς από το 1924 αλλά λόγω κωλυμάτων η τελική ημερομηνία σύστασης είναι η 20/05/1925 με την υπ' αριθμό 1247 απόφαση του Πρωτοδικείου.
[μικρογραφία|290x290εσ|Το Ποδηλατοδρόμιο του Ν. Φαλήρου, έδρα και των δύο ομάδων. Στη συνέχεια υπέστη ολική ανακαίνιση και μετονομάστηκε σε [Στάδιο Γεώργιος Καραϊσκάκης|Στάδιο Καραϊσκάκη.]]
αριστερά|μικρογραφία|261x261εσ|Η ομάδα του Ολυμπιακού (1927–1929)
Οι δύο σύλλογοι πρωταγωνιστούσαν στην κολύμβηση και στην υδατοσφαίριση προπολεμικά. Οι δύο ομάδες είχαν μεγάλη αντιπαλότητα και μεγάλη απήχηση στον Πειραιά μιας και είχαν ξεφύγει από τις υπόλοιπες. Ο Ολυμπιακός από τα πρώτα χρόνια ήταν η λαοφιλέστερη ομάδα κάτι που γιγαντώθηκε τις επόμενες δεκαετίες, γεγονός που οδήγησε τους «ερυθρόλευκους» να αποτελούν την λαοφιλέστερη ομάδα στην Ελλάδα σε αντίθεση με τον Εθνικό που η δημοφιλία του διατηρούνταν σε σεβαστά επίπεδα μέχρι και τα τέλη της δεκαετίας του '80. Ο Ολυμπιακός κυριάρχησε στο ελληνικό ποδόσφαιρο και ήδη πριν τον Β' ΠΠ ήταν η ομάδα με τα περισσότερα πρωταθλήματα. Ο Εθνικός με πρωταθλήματα κολύμβησης και υδατοσφαίρισης ήταν μια αξιοσημείωτη πανελλαδική δύναμη. Ο Εθνικός κατετάγη δεύτερος στο πρωτάθλημα ποδοσφαίρου το 1928 και αναδείχθηκε κυπελλούχος το 1933. Το 1935, ο Εθνικός ήταν φαβορί για την κατάκτηση του πρωταθλήματος αλλά η τελική φάση δεν διεξήχθη με σκοπό την προετοιμασία της Εθνικής ομάδας για τους Βαλκανικούς Αγώνες. Το

1929, σε ένα επεισοδιακό πρωτάθλημα Πειραιά, οι Εθνικός και Ολυμπιακός ανακηρύχθησαν συμπρωταθλητές, όμως η τελική φάση δεν διεξήχθη. Οι δύο πειραϊκές ομάδες ήταν και πάλι τα φαβορί για την κατάκτησή του. Συμπρωταθλητές υπήρξαν και στην υδατοσφαίριση το 1969 αφού ο τελικός για την ανάδειξη πρωταθλητή δεν πραγματοποιήθηκε.
[μικρογραφία|187x187εσ|Ο Εθνικός κυπελλούχος Ελλάδος το [Κύπελλο Ελλάδος ποδοσφαίρου ανδρών 1932-33|1933. Στην ημιτελική φάση είχε επικρατήσει του Ολυμπιακού με 2–1.]]

## Ποδόσφαιρο
Ο Ολυμπιακός είναι ο πολυνίκης πρωταθλημάτων (48), ενώ κατέχει και τα περισσότερα κύπελλα Ελλάδος (29). Έχει επιτύχει 17 νταμπλ τίτλων ενώ σε διεθνές επίπεδο ήταν η πρώτη ομάδα που αγωνίστηκε στην Ευρώπη (Κύπελλο Πρωταθλητριών 1959–60). Κορυφαία του διάκριση στην Ευρώπη αποτελούν οι προημιτελικοί σε Κύπελλο Πρωταθλητριών/Τσάμπιονς Λιγκ (1999), Κυπέλλου Κυπελλούχων (1993) και η κατάκτηση του UEFA Conference League (2024). Έχει επίσης κατακτήσει το Βαλκανικό Κύπελλο της περιόδου 1961–63.

Ο Εθνικός δεν έχει αγωνιστεί ποτέ στην Ευρώπη. Την σεζόν 1974–75 έχασε την έξοδο για το ΟΥΕΦΑ της σεζόν 1975–76 την τελευταία αγωνιστική. Έχει αγωνιστεί στο Βαλκανικό Κύπελλο το 1976 και το 1992. Προπολεμικά που ο Εθνικός κατέκτησε το Κύπελλο Ελλάδος δεν υπήρχαν διεθνείς διοργανώσεις.

Πριν την καθιέρωση της Α' Εθνικής το 1960, ο Ολυμπιακός μετρούσε 15 νίκες, ο Εθνικός 8 ενώ ισόπαλοι ανεδείχθησαν 6 αγώνες. Από το 1960 και μετά ο Εθνικός δεν μπόρεσε να κοντράρει τον Ολυμπιακό και αφού χάθηκε η ευκαιρία του 1957 να αλλάξει επίπεδο ο Εθνικός, το ντέρμπι του Πειραιά παρέμεινε σε επίπεδο πρωταθλητισμού μονάχα στην υδατοσφαίριση με τον Εθνικό να πετυχαίνει στο ποδόσφαιρο ελάχιστες νίκες και να αποσπά περισσότερο ισοπαλίες. Εξαίρεση αποτέλεσε η ανέλπιστη πρόκριση του Εθνικού επί του Ολυμπιακού στις καθυστερήσεις το 1984 για την φάση των 16 του Κυπέλλου Ελλάδος. Ο Εθνικός προκρίθηκε στα εκτός έδρας γκολ έπειτα από δύο αγώνες που έληξαν ισόπαλοι (0–0 και 1–1). Η μοναδική φορά που ο Εθνικός τερμάτισε ψηλότερα από τον Ολυμπιακό στα χρόνια της Α' Εθνικής (1960 και έπειτα) ήταν η περίοδος 1987–88. Στα χρόνια του Πανελλήνιου Πρωταθλήματος είχε συμβεί ξανά το 1932.

Οι δύο ομάδες από ίδρυσής τους αγωνίζονταν και είχαν ως φυσική έδρα το Ποδηλατοδρόμιον του Ν. Φαλήρου, που στη συνέχεια ανακαινίστηκε και ονομάστηκε Στάδιο Γεώργιος Καραϊσκάκης. Το παλιό “Καραϊσκάκης” κατεδαφίστηκε και στη θέση του ανεγέρθηκε το νέο στάδιο Γεώργιος Καραϊσκάκης. Το παλιό “Καραϊσκάκης” διέθετε μόνο μια εξέδρα και οι δύο ένοικοι Ολυμπιακός και Εθνικός, κατασκεύασαν με δικά τους έξοδα τα δύο πέταλα του γηπέδου. Ο Ολυμπιακός το πέταλο της θύρας 7, των φανατικών οπαδών του και ο Εθνικός της θύρας 14, που κάθονταν οι αντίστοιχοι του.

### Λίστα αγώνων (1925–)
Αρχείο: Pesetero Red Database, Εθνική Βιβλιοθήκη, Βιβλιοθήκη Βουλής των Ελλήνων, αρχείο Αθλητικής Ηχούς

### Στατιστικά επίσημων αγώνων

### Επιμέρους στατιστικά

#### Πρώτος σκόρερ ανά ομάδα

#### Χατ–τρικ

#### Ποδοσφαιριστές που έχουν αγωνιστεί και στις δύο ομάδες του Πειραιά
[μικρογραφία|157x157εσ|[Τάσος Μητρόπουλος (Εθνικός 1976–1981, Ολυμπιακός 1981–1992, 1997–1998)]]
[μικρογραφία|133x133εσ|Ο [Βραζιλιάνοι|Βραζιλιάνος Τζιοβάνι (Ολυμπιακός 1999–2005, Εθνικός 2006). ]]

##### Πρώτα στον Εθνικό, μετά στον Ολυμπιακό
* πλαίσιο|22x22εσ Μιχάλης Κρητικόπουλος 
* πλαίσιο|22x22εσ Γιάννης Ιωάννου 
* πλαίσιο|22x22εσ Φίλιππος Κουράντης 
* πλαίσιο|22x22εσ Γιάννης Χέλμης
* πλαίσιο|22x22εσ Βαγγέλης Χέλμης
* πλαίσιο|22x22εσ Τάσος Μητρόπουλος
* πλαίσιο|22x22εσ Ανδρέας Νινιάδης 
*  Σταύρος Παπαδόπουλος
* πλαίσιο|22x22εσ Χρήστος Αρβανίτης 
* πλαίσιο|22x22εσ πλαίσιο|22x22εσ Ντανιέλ Μπατίστα
* πλαίσιο|22x22εσ Κώστας Βαλλιάνος
* πλαίσιο|22x22εσ Μιχάλης Καψής
* πλαίσιο|22x22εσ Δημήτρης Χατζηϊωάννογλου 
* πλαίσιο|22x22εσ Φότο Στρακόσια
*  Τόμας Ρόρμπαχ
* πλαίσιο|22x22εσ Γιώργος Μουκέας
* πλαίσιο|22x22εσ Χρήστος Κόντης 
*  Μπόζινταρ Μπάντοβιτς 
* πλαίσιο|22x22εσ Διονύσης Μινάρδος

##### Πρώτα στον Ολυμπιακό, μετά στον Εθνικό
* πλαίσιο|22x22εσ Στάθης Μανταλόζης
* πλαίσιο|22x22εσ Ηλίας Υφαντής
* πλαίσιο|22x22εσ Κυριάκος Κουρέας
* πλαίσιο|22x22εσ Νίκος Γιούτσος
*  Τζιοβάνι
* πλαίσιο|22x22εσ Βασίλης Σιώκος
* πλαίσιο|22x22εσ Τάκης Περσίας
* πλαίσιο|22x22εσ Πέτρος Ξανθόπουλος
* πλαίσιο|22x22εσ Σταμάτης Συρίγος
* πλαίσιο|22x22εσ Γιάννης Παπαθεοδώρου
* πλαίσιο|22x22εσ Γιώργος Βαΐτσης
* πλαίσιο|22x22εσ Βασίλης Βούζας

## Υδατοσφαίριση

### Περίληψη
[μικρογραφία|Η ομάδα του πρώτου πρωταθλήματος του Ολυμπιακού, το [Πανελλήνιοι κολυμβητικοί αγώνες 1927|1927.]]
[αριστερά|μικρογραφία|172x172εσ|Η ομάδα του πρώτου πρωταθλήματος του Εθνικού, το [Πανελλήνιοι κολυμβητικοί αγώνες 1926|1926]]
Οι δύο αντίπαλοι αναμετρούνται από τα τέλη του 1920 και μέχρι σήμερα έχουν δώσει πάνω από 200 αγώνες σε όλες τις διοργανώσεις (Πρωτάθλημα, Πρωτάθλημα Κέντρου, Κύπελλο Ελλάδος, Σούπερκαπ Ελλάδος). Από τα πρώτα χρόνια η αντιπαλότητα και η δημοφιλία του συγκεκριμένου αγώνα ήταν σημαντική. Μάλιστα στους κολυμβητικούς αγώνες του 1932, υπήρξαν φοβερά επεισόδια με το τέλος του ημιτελικού αγώνα που είχε βρει νικητή τον Ολυμπιακό με 3–1. Αυτό είχε ως συνέπεια η ΕΚΟΦ να αποβάλλει και τους δύο από τη συνέχεια του πρωταθλήματος, με τον Άρη να ανακηρύσσεται πρωταθλητής χάρη στην νίκη του επί του Ν.Ο. Μυτιλήνης στον ημιτελικό. Έτσι ο Ολυμπιακός ως νικητής του έτερου ημιτελικού έχασε την ευκαιρία να διεκδικήσει τον τίτλο στον τελικό απέναντι στον Άρη.

Επίσης το 1935 οι δύο πειραϊκοί σύλλογοι δεν μετείχαν στους κολυμβητικούς αγώνες της Μυτιλήνης έπειτα από απόφαση της ομοσπονδίας με την αιτιολογία ότι τα δυο σωματεία δεν συμμορφώθηκαν με την απόφαση του αγωνοδίκη για συνέχιση της μεταξύ τους τρίτης αναμέτρησης στο πλαίσιο των προκριματικών αγώνων που θα έδινε και το εισιτήριο σε μια από τις δύο ομάδες. Είχαν προηγηθεί δύο αναμετρήσεις, την πρώτη κέρδισε ο Ολυμπιακός (2–1), τη δεύτερη ο Εθνικός (2–1).

Από το 1948 και μέχρι το 1979, ο αγώνας Ολυμπιακού–Εθνικού συγκέντρωνε μεγάλο πλήθος κόσμου στο Ολυμπιακό κολυμβητήριο του Ζαππείου με τα επεισόδια να είναι συχνό φαινόμενο.

Από τα 37 πρωταθλήματα που έχει κατακτήσει ο Ολυμπιακός, στα 11 (1927, 1933, 1934, 1949, 1952, 1971, 1992, 1995, 2005, 2007, 2008) από αυτά ο Εθνικός ήρθε δεύτερος. Από τα 38 πρωταθλήματα που έχει κατακτήσει ο Εθνικός, στα 20 από αυτά (1953, 1959, 1960, 1963, 1964, 1965, 1966, 1967, 1968, 1970, 1972, 1973, 1974, 1975, 1976, 1977, 1978, 1979, 1994, 2006) ο Ολυμπιακός ήρθε δεύτερος.
[μικρογραφία|233x233εσ|Ο Ίβο Τρούμπιτς, μια από τις μεγαλύτερες προσωπικότητες της παγκόσμιας υδατοσφαίρισης, κατέκτησε με τον Ολυμπιακό το πρωτάθλημα Ελλάδος το [Εθνική Κατηγορία υδατοσφαίρισης ανδρών 1971|1971, σπάζοντας την δεκαοκταετή κυριαρχία του Εθνικού.]]
[αριστερά|μικρογραφία|182x182εσ|Ο [Τάκης Προβατόπουλος υπήρξε ένας από τους σπουδαιότερους κολυμβητές προπολεμικά. Κατέκτησε με τους «ερυθρόλευκους» έξι Πρωταθλήματα Ελλάδος (1933, 1934, 1936, 1947, 1949, 1951).]]
Ο Εθνικός έχει το μεγαλύτερο σερί κατακτήσεων πρωταθλημάτων (18 σερί). Συγκεκριμένα, ο Εθνικός ήταν πρωταθλητής Ελλάδας από το 1953 έως το 1970. Έχασε τον τίτλο το 1971 από τον Ολυμπιακό αλλά ξεκίνησε νέο σερί από το 1972 έως το 1985 (14 σερί). Από το 1986, ο σύλλογος έχει κερδίσει μόνο 3 πρωταθλήματα (1988, 1994, 2006). Ο Ολυμπιακός είχε 8 πρωταθλήματα ήδη το 1952, όταν ο Εθνικός είχε μόλις 3 αλλά από το 1953 έως το 1991 ο σύλλογος κέρδισε μόνο 2 τίτλους (στον ένα υπήρξε συμπρωταθλητής). Από το 1992 ο σύλλογος κυριαρχεί στο ελληνικό πρωτάθλημα με 26 από τους 31 τελευταίους τίτλους. Αυτή τη στιγμή ο Ολυμπιακός βρίσκεται σε σερί 10 πρωταθλημάτων.

Στο κύπελλο Ελλάδας, ο Εθνικός έχει 12 τρόπαια, τα 5 από αυτά προήλθαν μετά από νίκη επί του Ολυμπιακού στον τελικό. Ο Ολυμπιακός έχει 22 κύπελλα και έχει επικρατήσει δύο φορές του Εθνικού.

Από το 1928, ο Ολυμπιακός έχει τερματίσει πάνω από τον Εθνικό στο πρωτάθλημα ανδρών 45 φορές (1928, 1930, 1932–34, 1936, 1938–40, 1945–47, 1949-1952, 1971, 1991–93, 1995–05, 2007–09, 2011–12, 2014–22) έναντι 42 (1929, 1931, 1937, 1948, 1953–68, 1970, 1972–90, 1994, 2006) του Εθνικού

Από το 1999 πραγματοποιείται καθιερωμένος ετήσιος αγώνας παλαιμάχων πολιστών των δύο ομάδων. Ο αγώνας έρχεται κατ' έθιμον ισόπαλος.
### Επίσημοι αγώνες (1927–2023)
Πηγές: Βιβλιοθήκη Βουλής (Αρχείο Τύπου), Ψηφιακή Εθνική Βιβλιοθήκη (Εφημερίδες Έθνος, Ελευθερία, Εμπρός, Ριζοσπάστης, Μακεδονία), αρχείο Αθλητικής Ηχούς

Σημ. Το 1977 στο μπαράζ τίτλου μεταξύ των δύο ομάδων, ο Ολυμπιακός αποχώρησε έπειτα από σοβαρά επεισόδια μεταξύ παικτών και φιλάθλων.

### Γνωστοί Φιλικοί αγώνες

#### Πίνακας αποτελεσμάτων

### Επιμέρους Στατιστικά

#### Μεγαλύτερο αήττητο σερί αγώνων

#### Αναμετρήσεις ανδρών–γυναικών που έδωσαν τίτλο

 Ο αγώνας διεκόπη στο 1–0 υπέρ Ολυμπιακού με υπαιτιότητα Εθνικού

 Ο Ολυμπιακός αποχώρησε μετά από 1.25 στο πρώτο πεντάλεπτο εις ένδειξη διαμαρτυρίας έπειτα από επεισόδια που ακολούθησαν το πρώτο τέρμα (σκόραρε ο Γούνας του Ολυμπιακού).
#### Συνοπτικός πίνακας

#### Πολίστες με 5+ προσωπικά γκολ σε έναν αγώνα

#### Κορυφαίοι σκόρερ συνολικά (Τοπ–10)

#### Κορυφαίοι σκόρερ Εθνικού και Ολυμπιακού (Τοπ–5)

#### Υψηλότερη θέση στο πρωτάθλημα (Από το 1949 και το πρώτο πρωτάθλημα με βαθμολόγηση)

* Τα έτη 2010 και 2013 ο Εθνικός αγωνιζόταν στην δεύτερη κατηγορία ενώ το 1969 και οι δύο ομάδες αναδείχθηκαν συμπρωταθλήτριες.
* **38** φορές τερμάτισε ψηλότερα ο Εθνικός, **37** ο Ολυμπιακός (έως σεζόν 2023–24)

[μικρογραφία|Η Ολλανδή [Ίφκε Φαν Μπέλκουμ, χρυσή ολυμπιονίκης το 2008, κατέκτησε το Κύπελλο Ευρώπης με τον Εθνικό το 2010 και το Πρωτάθλημα Ελλάδος με τον Ολυμπιακό το 2011.|195x195εσ]]
[μικρογραφία|Η Αυστραλή [Μπρόνγουεν Νοξ αγωνίστηκε και στους δύο πειραϊκούς συλλόγους]]

### Ευρωπαϊκές διακρίσεις
Σε ευρωπαϊκό επίπεδο, ο Εθνικός ήταν η πρώτη ομάδα που έφτασε στο Final-Four του LEN Champions League το 1980. Τερμάτισε 4ος στην Ευρώπη. Η γυναικεία ομάδα του Εθνικού έχει 2 Ευρωπαϊκά τρόπαια, το LEN Trophy του 2010 και του 2022. Ο σύλλογος δεν κατάφερε να κερδίσει το LEN Super Cup εκείνη τη χρονιά καθώς έχασε από τη Βουλιαγμένη.

Ο Ολυμπιακός έχει αναδειχθεί δύο φορές πρωταθλητής Ευρώπης στους άνδρες το 2002 και το 2018. Κέρδισε την ουγγρική Χόνβεντ το 2002 και την ιταλική Προ Ρέκο το 2018. Και στις δύο περιπτώσεις, ο Ολυμπιακός στέφθηκε πρωταθλητής στη χώρα της φιναλίστριας ομάδας. Ο σύλλογος ήταν φιναλίστ τρεις φορές (2001, 2016, 2019). Ο Ολυμπιακός έχει και 1 LEN Super Cup στην υδατοσφαίριση ανδρών, το 2002, όταν και κατέκτησε τέσσερις τίτλους σε μια σεζόν. Η γυναικεία ομάδα του Ολυμπιακού έχει στεφθεί πρωταθλήτρια Ευρώπης τρεις φορές (2015, 2021, 2022). Επιπλέον, ο σύλλογος έχει δύο χαμένους τελικούς (2017, 2019) αλλά έχει κερδίσει το LEN Trophy (2014) και τρεις φορές το LEN Super Cup (2015, 2021, 2022). Την τελευταία φορά κέρδισε τον Εθνικό με 11–4 στον ‘‘πειραϊκό εμφύλιο’’.

### Πολίστες που έχουν αγωνιστεί και στους δύο μεγάλους του Πειραιά

#### Πρώτα στον Εθνικό, μετά στον Ολυμπιακό

* πλαίσιο|22x22εσ Αντώνης Αρώνης
* πλαίσιο|22x22εσ Θοδωρής Καλακώνας
* πλαίσιο|22x22εσ Μάκης Βολτυράκης
* πλαίσιο|22x22εσ Τάσος Σχίζας
* πλαίσιο|22x22εσ Χρήστος Αφρουδάκης
* πλαίσιο|22x22εσ Μανώλης Μυλωνάκης
* πλαίσιο|22x22εσ Δημήτρης Μάζης
* πλαίσιο|22x22εσ Μάριος Χατζηκυριακάκης
* πλαίσιο|22x22εσ Φώτης Μπλάνης
* πλαίσιο|22x22εσ Θέμης Χατζής
* πλαίσιο|22x22εσ Γιάννης Κόχειλας
* πλαίσιο|22x22εσ Νικήτας Κόχειλας
* πλαίσιο|22x22εσ Γιάννης Κατρουζανάκης
* πλαίσιο|22x22εσ Κωνσταντίνος Μαθιόπουλος
* πλαίσιο|22x22εσ Παναγίωτης Τζωρτζάτος
* πλαίσιο|22x22εσ Κρις Χάμπερτ
*  Τζέσε Σμιθ

#### Πρώτα στον Ολυμπιακό, μετά στον Εθνικό

* πλαίσιο|22x22εσ Αντώνης Βλοντάκης
* πλαίσιο|22x22εσ Δημήτρης Λαγωνικάκης
* πλαίσιο|22x22εσ Στέλιος Αργυρόπουλος
* πλαίσιο|22x22εσ Χάρης Βαφειάδης
* πλαίσιο|22x22εσ Μάνος Λιαπάκης
* πλαίσιο|22x22εσ Μανώλης Πρέκας 
* πλαίσιο|22x22εσ Θοδωρής Δαμίγος 
* πλαίσιο|22x22εσ Παναγιώτης Λαδάς
* πλαίσιο|22x22εσ Συμεών Λαδάς
* πλαίσιο|22x22εσ Πέτρος Πρωτοψάλτης
* πλαίσιο|22x22εσ Κωνσταντίνος Χονδροκούκης

### Σύγκριση τίτλων (υδατοσφαίριση)

### Το πειραϊκό ντέρμπι σε ευρωπαϊκό επίπεδο
Το 2021, ο Ολυμπιακός και ο Εθνικός μετείχαν στον ίδιο όμιλο της δεύτερης φάσης της Ευρωλίγκας. Ο όμιλος διεξήχθη στο Παπαστράτειο κολυμβητήριο «Πέτρος Καπαγέρωφ» που αποτελεί έδρα και των δύο συλλόγων. Οι δύο πειραϊκές ομάδες εκτός από τον μεταξύ τους αγώνα έπρεπε να τεθούν αντιμέτωπες με την ισπανική Τεράσα και την ιταλική Ρόμα. Οι πρώτες δύο ομάδες θα κέρδιζαν το εισιτήριο για τους «8». Οι δύο ελληνικές ομάδες κατάφεραν να κάνουν το «δύο στα δύο» στους πρώτους δύο αγώνες και έτσι είχαν εξασφαλίσει την πρόκριση τους. Το πειραϊκό ντέρμπι αποτελούσε την τελευταία αγωνιστική στην οποία θα κρινόταν η πρώτη θέση στον όμιλο. Τον ελληνικό «εμφύλιο» κέρδισε ο Ολυμπιακός με σκορ 9–5. Στο τέλος της περιόδου, ο Ολυμπιακός διατήρησε τον τίτλο του Πρωταθλητή Ευρώπης κατακτώντας στον Πειραιά το τρίτο του τίτλο ενώ ο Εθνικός και αυτός στον Πειραιά κατέκτησε το δεύτερο Κύπελλο Ευρώπης της ιστορίας του. Αυτή ήταν η τρίτη φορά που και τα δύο Ευρωπαϊκά τρόπαια κατακτώνται από Ελληνικές ομάδες την ίδια περίοδο (είχαν προηγηθεί το 2003 και το 2010) και η πρώτη φορά που μια Ελληνική πόλη κατακτά και τα δύο τρόπαια. Τροπαιούχος αναδείχθηκε ο Ολυμπιακός έπειτα από νίκη με σκορ 11–4.

#### Αγώνες
1η Αγωνιστική

*  Ολυμπιακός 11–5 Τεράσα 
*  Εθνικός 14–5 Ρόμα 

2η Αγωνιστική

*  Ολυμπιακός 15–8 Ρόμα 
*  Εθνικός 8–7 Τεράσα 

3η Αγωνιστική

*  Ρόμα 7–12 Τεράσα 
*  Ολυμπιακός 9–5 Εθνικός 

#### Τελική Βαθμολογία

#### Σούπερκαπ Ευρώπης

## Καλαθοσφαίριση
Ο Εθνικός ίδρυσε πρώτος τμήμα μπάσκετ. Την σεζόν 1931-32, ο Εθνικός έφτασε στον τελικό του πρωταθλήματος Πειραιά και τρίτος ο Ολυμπιακός. Στην μεταξύ τους πρώτη ιστορική αναμέτρηση ήταν νικητής ο Εθνικός που προσπέρασε τον Ολυμπιακό στη βαθμολογία και προκρίθηκε και στο πανελλήνιο πρωταθλημα. Το πρωτάθλημα Πειραιά ξεκίνησε το Φεβρουάριο του 1932 και διεξήχθη στο γήπεδο του Πειραϊκού Συνδέσμου.

Την σεζόν 1932-33 αγωνίστηκαν ξανά στο Πρωτάθλημα Πειραιώς (με αντιπάλους επίσης τους Πειραϊκό, Αιολικό) με τους αγώνες να γίνονται στο γυμναστήριο του Πειραϊκού Συνδέσμου οποίος και ήταν ο πρωταθλητής. Το 1933-34 αγωνίστηκαν και πάλι μαζί στο Πρωτάθλημα Πειραιώς.

Την σεζόν 1936-37, ο Εθνικός αγωνίζεται στο πρωτάθλημα Αθηνών-Πειραιώς, αλλά ο Ολυμπιακός έχει καταργήσει το τμήμα του. Την σεζόν 1937-38, ο Ολυμπιακός επαναλειτουργεί και αγωνίζεται στο πρωτάθλημα Αθηνών-Πειραιώς, τερματίζοντας τελευταίος με 0 βαθμούς στον όμιλό του, ενώ Εθνικός δεν συμμετέχει. Το ίδιο συμβαίνει στο πρωτάθλημα Αθηνών-Πειραιώς και στις επόμενες δύο σεζόν πριν τον πόλεμο, στο 1938-39, ο Ολυμπιακός 7ος και 3ος το 1939-40, με τον Εθνικό να παραμένει μάλλον σε αδράνεια. Μεταπολεμικά οι δύο ομάδες δεν συναντήθηκαν στην ίδια κατηγορία, αν και αγωνιζόταν για χρόνια μαζί στο Παπαστράτειο. Η μεγάλη μπασκετική φιγούρα που τους συνδέει είναι ο Κώστας Μουρούζης που διετέλεσε προπονητής και στους δύο συλλόγους, όπως και ο Ηλίας Ζούρος. Αξιόλογοι αθλητές που αγωνίστηκαν και στους δύο είναι οι Νίκος Μίχαλος και Νίκος Πέττας.

### Αγώνες

## Βόλλεϊ
### Ανδρών
Οι δύο ομάδες συναντήθηκαν στο πρωτάθλημα του ΣΕΓΑΣ το 1927 και στα πρωταθλήματα Πειραιώς τη δεκαετία του '30.

### Γυναικών
**Αγώνες**

## Τίτλοι σε ομαδικά αθλήματα

## Υποστηρικτές

Δύο από τους δημοφιλέστερους φιλάθλους στην ιστορία του ελληνικού ποδοσφαίρου ανήκουν στον Εθνικό και τον Ολυμπιακό.

Ο Γιάννης Μαντζουράνης, ευρύτερα γνωστός ως «Εθνικάρας», υπήρξε από τους δημοφιλέστερους αν όχι ο δημοφιλέστερος Έλληνας φίλαθλος υποστηρικτής του Εθνικού και της Εθνικής ομάδας.

Ο Βασίλης Δουρίδας, γνωστότερος ως «Ατίλιο», υπήρξε τρομπετίστας και φανατικός υποστηρικτής του Ολυμπιακού και της Εθνικής ομάδας.

Αμφότεροι διακρίθηκαν για την αγάπη και το πάθος τους για τον σύλλογο και την Εθνική Ελλάδος.

Οι φανατικοί φίλαθλοι του Ολυμπιακού αποκαλούνται Θύρα 7 ενώ οι αντίστοιχοι του Εθνικού αποκαλούνται «Πινέζες Θύρα 14». Τα ονόματα τους προέρχονται από τις ομώνυμες θύρες του Σταδίου Καραϊσκάκη.

## Παραπομπές

## Εξωτερικοί σύνδεσμοι

* Επίσημη ιστοσελίδα Εθνικού ΟΦΠΦ
* Ολυμπιακός Σ.Φ.Π. – Επίσημος ιστότοπος

Κατηγορία:Ποδοσφαιρικά παιχνίδια ελληνικών ομάδων
Κατηγορία:Ποδοσφαιρικά ντέρμπι στην Ελλάδα
Κατηγορία:Ολυμπιακός Σ.Φ.Π.
Κατηγορία:Εθνικός Πειραιώς